CELEX: 62008CN0248
Language: bg
Date: 2008-06-09 00:00:00
Title: Дело C-248/08: Иск, предявен на 9 юни 2008 г. — Комисия на Европейските общности/Република Гърция

15.8.2008   
            
            
               BG
            
            
               Официален вестник на Европейския съюз
            
            
               C 209/29
            
         Иск, предявен на 9 юни 2008 г. — Комисия на Европейските общности/Република Гърция
   (Дело C-248/08)
   (2008/C 209/44)
   Език на производството: гръцки
   Страни
   
      Ищец: Комисия на Европейските общности (представители: Eleni Tserepa — Lacombe и A. Markoulli)
   
      Ответник: Република Гърция
   Искания на ищеца
   
               —
            
            
               да се установи, че Република Гърция не е изпълнила задълженията си по член 4, параграф 2, букви a) и в), член 5, параграф 2, буква в), член 6, параграф 2, буква б), членове 10, 11, 12, 13, 14, 15, 17, 18 и 26 от Регламент (EО) № 1774/2002 (1) от 3 октомври 2002 година за установяване на здравни правила относно странични животински продукти, непредназначени за консумация от човека,
            
         
               —
            
            
               да се осъди Република Гърция да заплати съдебните разноски.
            
         Правни основания и основни доводи
   С настоящия иск Комисията иска Съдът да установи, че Република Гърция не е изпълнила задълженията си по член 4, параграф 2, букви a) и в), член 5, параграф 2, буква в), член 6, параграф 2, буква б), членове 10, 11, 12, 13, 14, 15, 17, 18 и 26 от Регламент (EО) № 1774/2002 от 3 октомври 2002 година за установяване на здравни правила относно странични животински продукти, непредназначени за консумация от човека (наричан по-нататък „регламент СЖП [странични животински продукти]“). Следва да се отбележи, че настоящият иск се отнася до две производства за нарушения (нарушения 2001/5217 и 2006/2221) вследствие на неизпълнение от страна на Република Гърция на нейните задължения по изброените по-горе членове от посочения регламент.
   По-специално, с регламента се установява, че след като са събрани, превозени и без неоправдано закъснение идентифицирани, животинските отпадъци трябва да бъдат унищожени, след тяхната преработка, при спазване на определените с регламента условия, в зависимост от категорията, към която принадлежат (член 4, параграф 2, буква в), член 5, параграф 2, буква c), член 6, параграф 2, буква б). Освен това в него са предвидени процедури относно унищожаването на специфичнорисковите материали чрез изгаряне (член 4, параграф 2, буква a). С регламента СЖП се установяват също така условията за одобрение на предприятия за изгаряне на отпадъци, на междинни предприятия, на складови предприятия, на предприятия за изгаряне и съвместно изгаряне, на предприятия за преработка на материали от категории 1 и 2, предприятия за преработка на мазнини от категории 2 и 3, предприятия за производство на биогазове и на предприятия за компостиране (членове 10-15). Освен това, с регламента СЖП се определят условията за одобрение от страна на компетентните органи на материали от категория 3 както и на храна за домашни любимци и на технически продукти (членове 17-18). Също така, съгласно регламента компетентният орган провежда през редовни интервали инспекции и надзор с цел оценка въз основа на установени критерии на спазването на разпоредбите и взема необходимите мерки в случай на неспазване на посочените разпоредби (член 26).
   Като се основава на голям брой доклади в резултат на проведени в рамките на мисии на Хранителната и ветеринарна служба на Комисията (ХВС) посещения с цел инспекция, Комисията подчертава, че нито в рамките на сроковете, определени в мотивираното становище нито на определените в допълнителното мотивирано становище срокове, нито впоследствие, Република Гърция е приела необходимите мерки, за да санира нарушенията, които се твърди че тя е извършила, и следователно за да се съобрази със задълженията й по посочените по-горе членове от регламента СЖП.
   От 2004 г. насам ХВС провежда поредица мисии в Гърция с цел да установи нередностите при изпълнението на разпоредбите на регламента СЖП. Въпреки констатирането на определен напредък, постигнат вследствие на отправени от ХВС към гръцките органи препоръки, изработени въз основа на констатациите на последния, и въпреки приемането на специална национална правна уредба през октомври 2006 г. с предмет въвеждане на необходимите административни мерки за прилагането на регламента СЖП, по-специално що се отнася до одобряването на предприятия за преработка на отпадъци, инспекторите от ХВС установяват многократно и до края на април 2007 г., дата, на която се провежда последната мисия, че гръцките власти не се предприели действията, необходими за се съобразят със задълженията по посочените по-горе членове от регламента СЖП.
   Отбелязва се също, че неизпълнението или частичното изпълнение на разпоредбите, посочени по-горе, се дължи в голяма степен на неефикасна координация на компетентните органи на ниво администрация на регионите. Освен това, както е видно от отговорите на гръцките власти на официалните проверки, извършени по време на мисиите на ХВС, нивото на официалния надзор от страна на компетентните органи и на налагането на санкции, предвидени в националната правна уредба, не гарантира по ефикасен начин прилагането на регламента СЖП.
   
      (1)  OB L 273, 10.10.2002 г., стр. 1.